In nomine sancte et individue Trinitatis, Patris videlicet et Filii et Spiritus Sancti. Amen. Anno millesimo centesimo vicesimo quarto ab incarnatione Domini nostri Jesu Christi, et tertio anno regnans dominus Rog[erius] comes in terra Cosentie, mense junius, secunda indictione. Notum sit omnibus Dei fidelibus, tam futuris quam presentibus, quoniam ego Lambbertus, Dei gratia Marturanensis episcopus, per concessum omnium canonicorum nostre ecclesie, et consilium illorum, una cum domino Riccardo et bonorum hominum istius civitatis, pro Dei hamore et pro redemcione anime domini Hodonis, avunculi mei, et meæ et animarum omnium fidelium defunctorum, ecclesiam quandam, quæ Sanctus Matheus appellatur, cum ecclesia Sancti Filippi, que est in provincia Marturani, Sancto Petro Clinium, priori Gerardo, liberam atque ab omni vinculo tocius servitutis quietam concedo, et ut Deus omnipotens multimoda[m] suam misericordiam nobis benignius largire dignetur. Quomodo autem libertas supradicte ecclesie a nobis concessa est audite: ut nullus supcessor meus, aut episcopus, aut quelibet alia persona hab ecclesia ista aliquo modo servicium aliquod expostulet, nisi tantummodo persona ipsius prioris ecclesie qui preherit, cum vocatus fuerit ad sinodum, et ad placitum seu necesse ecclesie, veniat; et cum venerit, oneste recipiatur, et quod in domo invenerit, inde officiatur. Interim de supradicta obediencia, si episcopus transmeaverit per viam et ad ecclesiam recesserit, ut justum est recipiatur; et quod inventum fuerit de rebus ecclesie, ut possem abuerit, jure cum suis serviatur. Si quis autem (quod absit!) contra hanc libertatis hujus ecclesie cartulam invasor vel calump[n]iator extiterit, et ecclesie Dei, cui calumniam intulerit, centum libras auri purissimi persolvat, omnique tempore vite sue, nisi resipuerit, et ad emendacionis satisfaccionem venerit, sup anathemate vitam presentem finiat, futuramque nu[n]quam habiturus requiem paciatur, set sine termino, quod perpetrari conatus est, facinus doleat. Ut hec autem cartula inconvulsa et stabilis omni tempore permaneat, os datores et concessores ujus libertatis testes ad defensores quod (?) scripsimus. Ego Lambertus, episcopus Marturanensis, dono et concedo, hacque stipulacione signi † manu mea corroborabi. † Ego Riccardus, Marturanensis dominus, dono et concedo, et hoc signum confirmo. Ego Nicolaus, presbiter et notarius, hanc cartam rogatus sum scribere. Ego Andreas, presbiter et decanus. Ego Petrus archidiaconus. Ego Donnellus presbiter. Ego Letus presbiter Grinius. Ego Letus presbiter curtis. Ego Mainardus. Ego Letus, cantor. Signum manum Petri, Sancti Silvest[r]i et canonicus (sic). Signum manu Bernerius, testes. Ego Robbe[r]tus presbiter. Signum manu Mauro, filio Talaricus, testes. Signum manum Maurus Faber. (Sceau fruste.)